paragraph_text: ATP Dingo ili punim nazivom Allschutz-Transport-Fahrzeug Dingo je njemačko teško naoružano oklopno vozilo na kotačima. Dobilo je naziv po divljem psu Dingu, a Allschutz-Transport-Fahrzeug u prijevodu s njemačkog znači zaštićeno transportno vozilo. Višenamjesniko oklopno vozilo Dingo pogonske konfiguracije 4x4, odnosno noviju inačicu Dingo 2, proizvodi njemačka tvrtka Krauss-Maffei Wegmann iz Münchena. Vozilo je nastalo kao prilagodba podvozja taktičkog kamiona Unimog U-5000 specijaliziranim vojnim potrebama, ponajprije mirovnim misijama.